Държавен вестник, бр. 20, 2021 г., стр. 130

СТР.  130	
Д Ъ Р Ж А В Е Н  В Е С Т Н И К 	
БРОЙ  20
вземат с квалифицирано мнозинство от вноските, т.е. 50% от Вносителите, представляващи 
2/3% дял от вноските.  
 
Ключовите стратегически решения, включително промените в продуктовия микс или 
допустимите бенефициери, определени в раздели 3 и 4 от настоящото Описание на Фонда, 
изискват преобладаващо мнозинство от вноските, т.е. 50% от Вносителите, представляващи 
80% дял от вноските. 
 
12.3 Валута на вноските и таксите 
 
Всички вноски, както и таксите, ще бъдат плащани в евро. 
 
12.4 Процес на надлежна проверка и процеси на Групата на ЕИБ 
 
С оглед на извънредната ситуация, а именно строгите ограничения на пътуванията, както и 
необходимостта от бързо стартиране на Фонда в реалната икономика, при определени 
обстоятелства може да се използва опростена предварителна надлежна проверка. Тези 
обстоятелства ще бъдат ясно посочени като част от процеса на одобрение.  
 
12.5 Предоговаряне и преструктуриране 
 
Във връзка с операциите, съставляващи инвестиция, ЕИБ и ЕИФ са упълномощени, 
включително в контекста на неплатежоспособност или преструктуриране на предприятие, в 
което е инвестирано, и/или с цел подобряване на събираемостта или възстановяването по 
искове срещу предприятието, в което е инвестирано и/или за избягване на всякакво 
неизпълнение от страна на предприятието, в което е инвестирано, да изменят сроковете и 
условията на всяка операция, подкрепяна от Фонда, и да предоставят отказ или опрощаване, 
дори ако такова изменение, отказ или опрощаване води до загуба за Фонда, при условие че 
ЕИБ или ЕИФ са действали в съответствие със своите правила, политики и процедури, както са 
приложими. 
 
Индиректните операции ще предвиждат пълно делегиране на Финансовия посредник по 
отношение на обслужването на основните експозиции. Финансовият посредник ще трябва да 
действа в съответствие със своите правила, политики и процедури, приложими периодично.  
 
12.6 Такса за гаранционно обслужване  
За да се сведе до минимум изтласкването на инвеститори от пазара и да се гарантира 
спазването на Рамката на ЕС за държавните помощи, някои от предложените от Групата на 
ЕИБ продукти ще бъдат използвани срещу заплащане. Такси за обслужване на гаранциите 
ще се прилагат и удържат от Финансовите посредници. 
 
12.7 Склонност към поемане на риск за финансовите инструменти  
 
Фондът ще бъде управляван, така че предварителната нетна очаквана загуба по 
гаранционните задължения да се запази на 20% за Фонда като цяло. Групата на ЕИБ ще 
въведе силна система за предварително управление на риска и ще осигури редовно 
последващо докладване пред Комитета на Вносителите по всички въпроси, свързани с риска. 
 
Склонност към поемане на риск за финансовите инструменти на ЕИБ 
 
Фондът е предназначен да бъде високорискова интервенция, като свързаните с него операции 
се очаква да бъдат с по-високо ниво на риск за Фонда от това, което обикновено се поема от 
ЕИБ във връзка с операциите, които тя извършва на собствен риск. В резултат на това се 
прилага член 12.3 (Банката, действаща при специфични обстоятелства) от Правилата на 
платформата. 
 
Поради специфичните характеристики на операциите, които ще бъдат финансирани или 
гарантирани от Фонда, правилата, политиките и процедурите на ЕИБ, прилагани за операциите, 
които тя извършва на свой риск, не се прилагат за операциите, включително разпоредбите на 
Насоките на ЕИБ за кредитния риск („НКР“), Насоките на ЕИБ за капиталовия риск („НКпР“) и